C 351/6
LT
Europos Sąjungos oficialusis leidinys
2022 9 14
Išankstinis pranešimas apie koncentraciją (Byla M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Bylą numatoma nagrinėti supaprastinta tvarka (Tekstas svarbus EEE)
(2022/C 351/04)
1.
2022 m. rugsėjo 7 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — įmone „Aramco Overseas Company B.V.“ (toliau – įmonė „AOC“, Nyderlandai), kontroliuojama įmonės „Saudi Arabian Oil Company“ (toliau – įmonė „Saudi Arabia“), — įmone „BP Europa SE“ (toliau – „BP Europa“, Vokietija), kontroliuojama įmonės „BP p.l.c.“ (Jungtinė Karalystė), — įmone „Lotos–Air BP Polska sp. z o.o.“ (toliau – tikslinė įmonė, Lenkija).
Įmonės „AOC“ ir „BP“ įgyja, kaip apibrėžta Susijungimų reglamento 3 straipsnio 1 dalies b punkte ir 4 dalyje, bendrą tikslinės įmonės kontrolę.
Koncentracija vykdoma perkant akcijas.
2.
Įmonių verslo veikla:
— įmonė „AOC“ savo filialams, priklausantiems grupei „Saudi Aramco“, teikia įvairias paslaugas, įskaitant finansavimo paramos paslaugas, tiekimo grandinės valdymo, techninės paramos paslaugas ir įvairias administracinės paramos paslaugas; — įmonė „BP Europa“ atlieka didžiąją dalį įmonės „BP“ operacijų Lenkijoje, pavyzdžiui, tiekia automobilinius degalus (jais prekiauja įmonei priklausančios degalinės ir prekiautojai) ir prekiauja alyvomis (be kita ko, „Castrol“ alyvomis).
Aviacinių degalų tiekimo ar pardavimo veiklos Lenkijoje įmonė „BP“ šiuo metu nevykdo; — tikslinė įmonė yra bendroji įmonė, bendrai kontroliuojama įmonės „Grupa Lotos S.A.“ ir įmonės „BP Europa“.
Jos veikla apima prekybą JET-A1 reaktyviniais degalais bei aviaciniu benzinu ir orlaivių pildymą šiais aviaciniais degalais Lenkijos oro uostuose. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Pastabas Komisijai galima siųsti e. paštu, faksu arba paštu.
Kontaktiniai duomenys: E. paštas COMP-MERGER-REGISTRY@ec.europa.eu Faks.
+32 22964301 (1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.